BASES ESPECÍFICAS DO PROCESO SELECTIVO DE POLICÍA LOCAL POR MOBILIDADE DA OFERTA DE EMPREGO PÚBLICO DO ANO 2019
ADMINISTRACIÓN LOCAL — Municipal — Moaña (Persoal, oposicións, 30/06/2020)

Na Resolución de Alcaldía núm.2020-0554, do 15 de xuño de 2020, aprobáronse as seguintes bases: No non previsto nesta convocatoria rexerán as Bases Xerais que regularán os procesos selectivos para cubrir prazas e postos de traballo vacantes no cadro de persoal do Concello de Moaña, incluídas nas ofertas de emprego público dos anos 2017, 2018 e 2019. Convócanse dúas (2) prazas da categoría de policía local, integradas no grupo C, subgrupo C1, da escala básica de administración especial, subescala de servizos especiais, do Corpo da Policía Local do Concello de Moaña. As ditas prazas estarán dotadas coas retribucións básicas correspondentes ao seu grupo de titulación e coas retribucións complementarias asignadas ao posto de traballo ao que se adscriba a praza. O sistema de selección para acceder ás prazas convocadas será o concurso de méritos pola quenda de mobilidade horizontal entre funcionarios doutros corpos da Policía Local da Comunidade Autónoma de Galicia, de acordo co previsto no artigo 35.4 da Lei 4/2007 de coordinación de policías locais de Galicia e o Decreto 243/2008, de 16 de outubro, que a desenvolve.1. Para poder tomar parte no proceso selectivo, ademais das condicións xerais sinaladas na base quinta das bases xerais que regulan esta convocatoria, de conformidade co artigo 31 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, as persoas aspirantes deberán reunir os seguintes requisitos: 2. Todos estes requisitos deberán acreditalos na data en que remate o prazo de presentación de solicitudes da convocatoria. O prazo para presentar as solicitudes será de vinte días hábiles, contados a partir do día seguinte ao da publicación do anuncio destas bases específicas no Boletín Oficial do Estado. O procedemento de concurso consiste na comprobación, avaliación e cualificación dos méritos alegados e xustificados, se é o caso, polos aspirantes. De conformidade co establecido no Anexo III da Orde do 28 de xaneiro de 2009, pola que se determinan as probas de seleccións, temarios e baremos de méritos para o ingreso, promoción interna e mobilidade nos corpos de policías locais, na fase de concurso valoraranse os méritos segundo o seguinte: Tendo en conta o previsto no artigo 76 e na disposición transitoria terceira do Estatuto básico do empregado público, as titulacións que se baremarán serán as seguintes: Non se valorará a titulación requirida para o acceso á categoría a que se aspira, salvo que se posúa máis dunha. Tampouco se terán en conta, para os efectos de valoración, as titulacións necesarias ou as que se empregasen como vía de acceso para a obtención dunha titulación superior xa valorada. Para os efectos de equivalencia de titulación só se admitirán as recoñecidas polo ministerio competente na materia como títulos académicos de carácter oficial e validez en todo o territorio nacional, debendo achegarse a correspondente declaración oficial de equivalencia, ou disposición na que se estableza a mesma e, se é o caso, o BOE en que se publica. Só se valorarán os títulos antes citados, non os cursos realizados para a súa obtención. Para os efectos de valoración da antigüidade só serán tidos en conta os servizos prestados como funcionario de carreira. Por cada ano de servizos ou fracción superior a seis meses prestados nos corpos de policía local: 0,20 puntos. Por cada ano de servizos ou fracción superior a seis meses prestados noutros corpos e forzas de seguridade: 0,10 puntos. Por cada ano de servizos ou fracción superior a seis meses prestados noutros corpos das administracións públicas: 0,05 puntos.3.1. Formación profesional continua: 3.1.1. Os cursos de formación profesional ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, serán valorados de acordo ao seguinte baremo: 3.1.2. Os cursos de manifesto interese policial homologados pola Academia Galega de Seguridade Pública, superados nas universidades, administracións públicas ou a través dos plans de formación continua, serán valorados de acordo ao seguinte baremo: Non se terán en conta, para os efectos de valoración: 3.2. Docencia: 3.2.1. A participación como profesor en cursos ou outras actividades formativas desenvoltas directamente pola Academia Galega de Seguridade Pública, ou mediante convenios ou protocolos de colaboración con concellos, deputacións e outras entidades públicas, dirixidos en particular aos corpos de policía local, ou tamén ao colectivo dos corpos e forzas de seguridade, valoraranse a razón de: 3.2.2. A participación como profesor en cursos ou noutras actividades formativas de manifesto interese policial dirixidos en particular aos corpos de policía local, ou tamén ao colectivo das forzas e corpos de seguridade, desenvoltas nas universidades, administracións públicas ou a través dos plans de formación continua, valoraranse a razón de: O mesmo curso impartido en máis dunha ocasión só computará unha vez, agás que transcorrese un período superior a cinco anos desde a súa anterior impartición. Os méritos desta epígrafe 3 deberán acreditarse dentro do prazo establecido nestas bases, mediante a presentación de copia simple dos diplomas ou certificados correspondentes, que expresarán claramente os contidos xerais e as horas de formación ou docencia, se é o caso. O coñecemento doutro idioma distinto ao español e ao galego, acreditado por certificado de Escola Oficial de Idiomas, valorarase a razón de: a) Ciclos. b) Niveis. O coñecemento da lingua galega, acreditado por certificado correspondente, valorarase a razón de: A puntuación final de cada aspirante consistirá na suma das cualificacións dos méritos totais, sen limitación. No suposto de empate na puntuación total final de dúas ou máis persoas aspirantes, este resolverase a favor das persoas que cumpran por orde de preferencia os seguintes requisitos: Aos aspirantes con puntuacións máis altas, en número igual ao de prazas convocadas por este sistema, adxudicaránselles as prazas ofertadas. O tribunal proporá ao órgano convocante e fará pública a relación de aprobados, por orde decrecente de puntuación, cuxo número máximo deberá coincidir co de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, outros supostos en que o aspirante aprobado non chegue a tomar posesión ou cando solicite a excedencia de forma inmediata e no mesmo día da súa toma de posesión como persoal funcionario de carreira do Concello de Moaña, o órgano competente, ao abeiro do disposto no artigo 61.8 do Real Decreto lexislativo 5/2015, polo que se aproba o texto refundido da Lei de estatuto básico do empregado público, deberá substituílo polo seguinte na orde de puntuación da lista complementaria de reserva, segundo a orde de puntuación acadada. A realización das probas selectivas axustarase ao establecido na base quinta das bases xerais que regulan esta convocatoria, así como ao disposto: Moaña, 15 de xuño de 2020, documento asinado dixitalmente na marxe. A alcaldesa Leticia Santos Paz